
Parlamentul  României

Camera  Deputaţilor

Comisia pentru administraţie                 Comisia pentru cultură, arte, mijloace
publică, amenajarea teritoriului                            de informare în masă    

        şi echilibru ecologic     
    Bucureşti, 22.04.2013                                                     Bucureşti, 22.04.2013
     Nr.26/476/ 2011                                                            Nr. 30/185/2011
BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul comun asupra Propunerii legislative privind descentralizarea Arhivelor Naţionale, transmisă cu adresa nr. P.L. x 611 din 7 noiembrie 2011, înregistrată la Comisii cu nr.26/476 din 8 noiembrie 2011, respectiv cu nr.30/ 185 din  8 noiembrie 2011.
                   PREŞEDINTE,                                              PREŞEDINTE,

              Marin ALMĂJANU                                    Gigel - Sorinel ŞTIRBU
[image: image2.png]ROMANIA




Parlamentul  României

Camera  Deputaţilor

Comisia pentru administraţie publică, amenajarea teritoriului şi echilibru ecologic
Comisia pentru cultură, arte, mijloace de informare în masă                                                                                                                                  
RAPORT COMUN  
asupra Propunerii legislative privind descentralizarea Arhivelor Naţionale
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru cultură, arte, mijloace de informare în masă, au fost sesizate, prin adresa nr. P. L. x 611 din 8 noiembrie 2011, cu dezbaterea pe fond, asupra Propunerii legislative privind descentralizarea Arhivelor Naţionale, înregistrat la Comisii cu nr. 26/476/08.11.2011, şi respectiv, cu nr.30/185/08.11.2011.
La întocmirea prezentului raport Comisiile sesizate în fond au avut în vedere:

· avizul favorabil al Consiliului Legislativ (nr.560/18.05.2011);

· avizul negativ al Comisiei juridice, de disciplină şi imunităţi (nr.31/1044/14.11.2011);
· avizul negativ al Comisiei pentru buget, finanţe şi bănci (nr.22/493/23.11.2011)
· avizul negativ al Comisiei pentru apărare ordine publică şi siguranţă naţională (nr.32/326/14.11.2011)
· punctul de vedere negativ al Guvernului ( nr. 1388/09.06.2011)
· punctul de vedere negativ al Guvernului emis în 09 septembrie 2012
Propunerea legislativă a fost respinsă de Senat, în şedinţa din 31 octombrie 2011, cu respectarea prevederilor art. 76 alin. (2) din Constituţia României, republicată.

Camera Deputaţilor este Cameră decizională potrivit prevederilor art.75 alin. (1) şi (3) din Constituţia României, republicată, şi ale art.92 din Regulamentul Camerei Deputaţilor.

Iniţiativa legislativă are ca obiect de reglementare descentralizarea Arhivelor Naţionale, stabilirea atribuţiilor precum şi organizarea acestei instituţii. 
Comisia pentru administraţie publică, amenajarea teritoriului şi echilibru ecologic a dezbătut propunerea legislativă în data de 6 decembrie 2011. La lucrările Comisiei au fost prezenţi 26 de deputaţi, din totalul de 28 de membri ai Comisiei.

În urma examinării propunerii legislative şi a opiniilor exprimate de către membrii Comisiei s-a hotărât, cu majoritate de voturi (2 abţineri), respingerea Propunerii legislative privind descentralizarea Arhivelor Naţionale.

Comisia pentru cultură, arte, mijloace de informare în masă a dezbătut această iniţiativă legislativă în data de 19 martie 2013. Membrii Comisiei au analizat conţinutul propunerii legislative ţinând cont de Punctul de vedere al Guvernului, precum şi de raportul preliminar de respingere transmis de Comisia pentru administraţie publică, amenajarea teritoriului şi echilibru ecologic. În conformitate cu prevederile art. 54 şi 55 din Regulamentul Camerei Deputaţilor, republicat, au participat la lucrările Comisiei: din partea Ministerului Afacerilor Interne domnul secretar de stat Bogdan Tohăneanu, iar din partea Arhivelor Naţionale domnul director Ioan Drăgan. La lucrările Comisiei au fost prezenţi 19 deputaţi, din totalul de 22 de membri ai Comisiei. În urma examinării proiectului de lege şi a raportului preliminar transmis de Comisia pentru administraţie publică şi amenajarea teritoriului, membri Comisiei au hotărât, cu majoritatea voturilor celor prezenţi în sală în momentul votului - 14 voturi pentru şi 2 abţineri - să transmită plenului un raport de respingere.

În urma dezbaterilor Comisiile sesizate în fond propun plenului respingerea Propunerii legislative privind descentralizarea Arhivelor Naţionale (P. L. x 611 din 8 noiembrie 2011). Respingerea se bazează pe următoarele considerente: 
Pornind de la ceea ce înseamnă descentralizare, respectiv transferul de competenţă administrativă şi financiară de la nivelul administraţiei publice centrale la nivelul administraţiei publice locale sau către sectorul privat, apreciem că o asemenea propunere legislativă trebuie evaluată prin prisma implicaţiilor de ordin economic asupra bugetelor locale, întrucât aplicarea ei ar greva bugetele locale cu cheltuieli semnificative privind spaţiile de depozitare, personalul calificat, întreţinerea şi conservarea documentelor, demers ce nu poate avea loc fără consultarea autorităţilor locale şi fără elaborarea unor calcule precise asupra cheltuielilor ce decurg din aceasta. Iniţiatorii propunerii legislative nu precizează sursele financiare necesare aplicării măsurilor propuse, încălcând dispoziţiile art. 138 alin (5) din Constituţia României, republicată, care prevede  că „Nici o cheltuială bugetară nu poate fi aprobată fără stabilirea  sursei de finanţare.”
 În raport cu obiectul şi conţinutul reglementării, iniţiativa legislativă face parte din categoria legilor ordinare.

      PREŞEDINTE,                                                                                      PREŞEDINTE,   
Marin ALMĂJANU                                                                                Gigel - Sorinel ŞTIRBU

  SECRETAR,                                                                                                  SECRETAR,                                                                                                                       

   Ion Marcel CIOLACU                                                                                   Florin - Costin PÂSLARU
Consilier parlamentar                                                                                                       Consilier parlamentar                                                                                                                                                                                                                                                                                                                                                                        Roxana Feraru                                                                                                                          Cristina Dan                                                                           

